CELEX: 32021D0075
Language: mt
Date: 2020-11-25 00:00:00
Title: Deċiżjoni (UE) 2021/75 tal-Parlament Ewropew u tal-Kunsill tal-25 ta’ Novembru 2020 dwar il-mobilizzazzjoni tal-Fond ta’ Solidarjetà tal-Unjoni Ewropea biex tingħata assistenza lill-Kroazja u lill-Polonja fir-rigward ta’ diżastru naturali u biex jipprovdi għall-pagament ta’ avvanzi lill-Kroazja, lill-Ġermanja, lill-Greċja, lill-Ungerija, lill-Irlanda, lill-Portugall u lil Spanja b’rabta ma’ emerġenza tas-saħħa pubblika

27.1.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 27/18
               
            
         DEĊIŻJONI (UE) 2021/75 TAL-PARLAMENT EWROPEW U TAL-KUNSILL
         tal-25 ta’ Novembru 2020
         dwar il-mobilizzazzjoni tal-Fond ta’ Solidarjetà tal-Unjoni Ewropea biex tingħata assistenza lill-Kroazja u lill-Polonja fir-rigward ta’ diżastru naturali u biex jipprovdi għall-pagament ta’ avvanzi lill-Kroazja, lill-Ġermanja, lill-Greċja, lill-Ungerija, lill-Irlanda, lill-Portugall u lil Spanja b’rabta ma’ emerġenza tas-saħħa pubblika
         IL-PARLAMENT EWROPEW U L-KUNSILL TAL-UNJONI EWROPEA,
         Wara li kkunsidraw it-Trattat dwar il-Funzjonament tal-Unjoni Ewropea,
         Wara li kkunsidraw ir-Regolament tal-Kunsill (KE) Nru 2012/2002 tal-11 ta’ Novembru 2002 li jistabbilixxi l-Fond ta’ Solidarjetà tal-Unjoni Ewropea (1), u b’mod partikolari l-Artikolu 4(3) tiegħu,
         Wara li kkunsidraw il-Ftehim Interistituzzjonali tat-2 ta’ Diċembru 2013 bejn il-Parlament Ewropew, il-Kunsill u l-Kummissjoni dwar dixxiplina baġitarja, dwar kooperazzjoni f’materji baġitarji u dwar ġestjoni finanzjarja tajba (2), u b’mod partikolari l-punt 11 tiegħu,
         Wara li kkunsidraw il-proposta tal-Kummissjoni Ewropea,
         Billi:
         
                     (1)
                  
                  
                     Il-Fond ta’ Solidarjetà tal-Unjoni Ewropea (“il-Fond”) għandu l-għan li jippermetti lill-Unjoni tirrispondi b’mod rapidu, effiċjenti u flessibbli għal sitwazzjonijiet ta’ emerġenza sabiex tintwera solidarjetà mal-popolazzjonijiet tar-reġjuni milquta minn diżastri naturali maġġuri jew reġjonali jew minn emerġenza maġġuri tas-saħħa pubblika.
                  
               
                     (2)
                  
                  
                     Il-Fond ma għandux jaqbeż l-ammont annwali massimu ta’ EUR 500 000 000 (bil-prezzijiet tal-2011), kif stabbilit fl-Artikolu 10 tar-Regolament tal-Kunsill (UE, Euratom) Nru 1311/2013 (3).
                  
               
                     (3)
                  
                  
                     Fl-10 ta’ Ġunju 2020, il-Kroazja ppreżentat applikazzjoni biex timmobilizza l-Fond, wara t-terremot f’Marzu 2020 li affettwa l-belt ta’ Zagreb u l-kontej ta’ Zagreb u Krapina-Zagorje.
                  
               
                     (4)
                  
                  
                     Fl-24 ta’ Awwissu 2020, il-Polonja ppreżentat applikazzjoni biex timmobilizza l-Fond, wara l-għargħar f’Ġunju 2020 fil-provinċja ta’ Podkarpackie Voivodeship.
                  
               
                     (5)
                  
                  
                     Sal-24 ta’ Ġunju 2020, il-Kroazja, il-Ġermanja, il-Greċja, l-Ungerija, l-Irlanda, il-Portugall u Spanja ppreżentaw applikazzjonijiet biex jiġi mmobilizzat il-Fond b’rabta ma’ emerġenza maġġuri tas-saħħa pubblika kkawżata mill-pandemija tal-COVID-19 fil-bidu tal-2020. Fl-applikazzjonijiet tagħhom, is-seba’ Stati Membri kollha talbu għall-pagament ta’ avvanzi tal-kontribuzzjoni antiċipata mill-Fond.
                  
               
                     (6)
                  
                  
                     L-applikazzjonijiet mill-Kroazja u l-Polonja fir-rigward tad-diżastri naturali jissodisfaw il-kundizzjonijiet sabiex tingħata kontribuzzjoni finanzjarja mill-Fond, kif stabbilit fl-Artikolu 4 tar-Regolament (KE) Nru 2012/2002.
                  
               
                     (7)
                  
                  
                     Għaldaqstant il-Fond jenħtieġ li jiġi mobilizzat biex jipprovdi kontribuzzjoni finanzjarja lill-Kroazja u l-Polonja.
                  
               
                     (8)
                  
                  
                     Sabiex tiġi żgurata d-disponibbiltà ta’ riżorsi baġitarji suffiċjenti fil-baġit ġenerali tal-Unjoni għall-2020, il-Fond jenħtieġ li jiġi mobilizzat għall-pagament ta’ avvanzi lill-Kroazja, il-Ġermanja, il-Greċja, l-Ungerija, l-Irlanda, il-Portugall u Spanja fir-rigward tal-emerġenza maġġuri tas-saħħa pubblika.
                  
               
                     (9)
                  
                  
                     Sabiex iż-żmien li jittieħed għall-mobilizzazzjoni tal-Fond jitnaqqas kemm jista’ jkun, jenħtieġ li din id-deċiżjoni tidħol fis-seħħ mid-data tal-adozzjoni tagħha,
                  
               ADOTTAW DIN ID-DEĊIŻJONI:
         
            Artikolu 1
            Għall-baġit ġenerali tal-Unjoni Ewropea stabbilit għas-sena finanzjarja 2020, il-Fond ta’ Solidarjetà tal-Unjoni Ewropea għandu jkun mobilizzat kif ġej f’approprjazzjonijiet ta’ impenn u ta’ pagament b’rabta mad-diżastri naturali:
            
                        (a)
                     
                     
                        l-ammont ta’ EUR 683 740 523 għandu jiġi pprovdut lill-Kroazja;
                     
                  
                        (b)
                     
                     
                        l-ammont ta’ EUR 7 071 280 għandu jiġi pprovdut lill-Polonja.
                     
                  
         
            Artikolu 2
            Għall-baġit ġenerali tal-Unjoni Ewropea għas-sena finanzjarja 2020, il-Fond ta’ Solidarjetà tal-Unjoni Ewropea għandu jkun mobilizzat kif ġej f’approprjazzjonijiet ta’ impenn u ta’ pagament għall-għoti ta’ pagament ta’ avvanzi b’rabta ma’ emerġenza maġġuri tas-saħħa pubblika:
            
                        (a)
                     
                     
                        l-ammont ta’ EUR 8 462 280 għandu jiġi pprovdut lill-Kroazja;
                     
                  
                        (b)
                     
                     
                        l-ammont ta’ EUR 15 499 409 għandu jiġi pprovdut lill-Ġermanja;
                     
                  
                        (c)
                     
                     
                        l-ammont ta’ EUR 4 535 700 għandu jiġi pprovdut lill-Greċja;
                     
                  
                        (d)
                     
                     
                        l-ammont ta’ EUR 26 587 069 għandu jiġi pprovdut lill-Ungerija;
                     
                  
                        (e)
                     
                     
                        l-ammont ta’ EUR 23 279 441 għandu jiġi pprovdut lill-Irlanda;
                     
                  
                        (f)
                     
                     
                        l-ammont ta’ EUR 37 528 511 għandu jiġi pprovdut lill-Portugall;
                     
                  
                        (g)
                     
                     
                        l-ammont ta’ EUR 16 844 420 għandu jiġi pprovdut lil Spanja.
                     
                  
         
            Artikolu 3
            Din id-Deċiżjoni għandha tidħol fis-seħħ fil-jum tal-pubblikazzjoni tagħha f’Il-Ġurnal Uffiċjali tal-Unjoni Ewropea.
            Għandha tapplika mill-25 ta’ Novembru 2020.
         
         
            Magħmul fi Brussell, il-25 ta’ Novembru 2020.
            
               
                  Għall-Parlament Ewropew
               
               
                  Il-President
               
               D. M. SASSOLI
            
            
               
                  Għall-Kunsill
               
               
                  Il-President
               
               M. ROTH
            
         
         
            (1)  ĠU L 311, 14.11.2002, p. 3.
         
            (2)  ĠU C 373, 20.12.2013, p. 1.
         
            (3)  Ir-Regolament tal-Kunsill (UE, Euratom) Nru 1311/2013 tat-2 ta’ Diċembru 2013 li jistabbilixxi l-qafas finanzjarju pluriennali għas-snin 2014-2020 (ĠU L 347, 20.12.2013, p. 884).